Noget mistænkeligt på havbunden i Randers Havn fik lørdag eftermiddag Østjyllands Politi til at sende dykkere i havnen. Politiet havde en formodning om, at det kune være den forsvundne 19-årige, der lå i vandet. Dykkerene fandt dog ikke Thomas. - Vi fandt ikke det, vi havde regnet med. Det var i hvert fald ikke et menneske, der var i vandet lige der. På nuværende tidspunkt ved jeg faktisk ikke præcist, hvad dykkerne fandt, udtaler vagtchef hos Østjyllands Politi, Bo  Christensen til TV2 | Østjylland. Det var et spor fra Missing People Denmark, der fik politiet til at sætte dykkere i vandet. Missing People havde frivillige med både til at undersøge havnebassinet. Dykkerne undersøgte det mistænkelige område i flere timer, men altså uden held.

Opsummering:
Politiet sendte lørdag eftermiddag dykkere i Randers Havn, da de havde en formodning om, at have fundet Thomas i vandet. Det viste sig dog ikke at være sandt.